SET พรุ่งนี้มีลุ้นรีบาวด์ ขณะตลาดจับตาประชุมเฟด
บล.โกลเบล็ก คาดว่าตลาดพรุ่งนี้ยังผันผวนในกรอบ แต่มีแนวโน้มรีบาวด์ได้จากวันนี้ พร้อมให้แนวรับ 1,400-1,390 จุด ส่วนแนวต้าน 1,415-14,20 จุด
28 ก.ค. 2558

นายชัยยศ จิวางกูร ผู้อำนวยการฝ่ายวิเคราะห์กลยุทธ์การลงทุน บล.โกลเบล็ก เปิดเผยถึงตลาดหุ้นไทยวันนี้ (28 ก.ค.) ปรับตัวลง จากความกังวลเดิม เรื่องเศรษฐกิจในประเทศที่ยังชะลอตัว เห็นได้จากตัวเลขการส่งออกเดือน มิ.ย.ที่ออกมาติดลบถึง 7.9% และยังมีความกังวลธนาคารกลางสหรัฐ (FED) มีทิศทางปรับขึ้นอัตราดอกเบี้ย
ด้านตลาดภูมิภาคส่วนใหญ่อยู่ในแดนลบ ขณะที่ตลาดหุ้นในยุโรปส่วนใหญ่แดนบวกแต่ไม่มากนัก เนื่องจากต่างรอดูการประชุมเฟดเป็นเรื่องหลักนอกจากนี้ ยังให้ติดตามในวันที่ 31 ก.ค.นี้ที่ทางแบงก์ชาติจะรายงานภาวะเศรษฐกิจไทยประจำเดือน มิ.ย.
แนวโน้มการลงทุนในวันพรุ่งนี้ (29 ก.ค.) คาดว่าตลาดยังผันผวนในกรอบ แต่มีแนวโน้มรีบาวด์ได้จากวันนี้ พร้อมให้แนวรับ 1,400-1,390 จุด ส่วนแนวต้าน 1,415-14,20 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
WICE ปิดที่ 3.84 บาท เพิ่มขึ้น 1.74 บาท
KBNAK 173.50 บาท ลดลง 2.50 บาท
PTTGC ปิดที่ 60.50 บาท เพิ่มขึ้น 1.00 บาท
PTT ปิดที่ 314.00 บาท ไม่เปลี่ยนแปลง    
TPIPL ปิดที่ 2.28 บาท เพิ่มขึ้น 0.10 บาท
 
ที่มา: สำนักข่าวอินโฟเควสท์